Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2019. **Tárgy:** Alpolgármester megválasztása

**Előterjesztő**: Dr. Csáky András polgármester

**Szakmai előterjesztő:** dr. Diósgyőri Gitta címzetes főjegyző

**ELŐTERJESZTÉS**

a Képviselő-testület 2019. november 5-ei alakuló ülésére

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 74. § (1) bekezdése értelmében a képviselő-testület az alakuló vagy az azt követő ülésen a polgármester előterjesztése alapján megválasztja az alpolgármestert, alpolgármestereket.

Cegléd Város Önkormányzatának Képviselő-testülete a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet (Kt. SzMSz) 53. §-a értelmében két főállású alpolgármestert választhat, de legalább egy alpolgármestert a képviselő-testület tagjai közül kell megválasztania.

Az Mötv. 43. § (3) bekezdésében biztosított jogkörömnél fogva **az alakuló ülésen, e napirend tárgyalásán teszek személyi javaslatot a Képviselő-testület tagjai közül az alpolgármester megválasztására, aki akadályoztatásom esetén valamennyi feladat- és hatáskörömben helyettesít.**

**Bejelentem, hogy a köztünk kialakításra kerülő munkamegosztás szerint az alpolgármester felügyeli a humán – azaz a szociális és jóléti, az egészségügyi, a köznevelési, a kulturális, ezen belül a rendezvény és protokoll, valamint a sport – ágazatokat, és az ellátó intézményhálózatot, továbbá kapcsolatot tart Cegléd Város Roma Nemzetiségi Önkormányzatával.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, a 74. § (1) bekezdése alapján **titkos szavazás**sal, az 50. § rendelkezései alapján – figyelemmel a 42. § 2. pontjában foglalt rendelkezésre – **minősített** **szavazati arány**t igényel.

A Kt. SzMSz 42. §-a szabályozza a titkos szavazás eljárásrendjét. Az alpolgármesterek megválasztásához **elsőként a titkos szavazást lebonyolító szavazatszámláló bizottság tagjait kell megválasztani**, melynek elnökére e **napirend tárgyalásánál teszek személyi javaslatot**…

Cegléd, 2019. október 31

Dr. Csáky András

polgármester

**I. Határozati javaslat:**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 74. § (1) bekezdése, a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet 42. § (2) bekezdése alapján

**1.)** Az alpolgármesterek titkos szavazással történő megválasztására szavazatszámláló bizottságot hoz létre, és megválasztja

1.1. elnökének ……………………………….. képviselő asszonyt/urat,

1.2. tagjának …………………………………..képviselő asszonyt/urat,

1.3. tagjának …………………………………..képviselő asszonyt/urat.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: dr. Diósgyőri Gitta címzetes főjegyző

**II. Határozati javaslat**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet 53. §-a alapján

**1.)** Főállású alpolgármesternek titkos szavazással megválasztotta ……………………………. *képviselő asszonyt/urat.*

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: dr. Diósgyőri Gitta címzetes főjegyző

A II. határozatot kapják:

1.) A megválasztott alpolgármester

2.) KÖH Pénzügyi Iroda Cegléd, Kossuth tér 1.

3.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző