**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| Iktatószám: C/ /2019  Előterjesztő: Dr. Csáky András polgármester  Ügyintéző: Markóné dr. Somodi Enikő kontroller | Tárgy: „Kossuth Művelődési Központ” Nonprofit Kft. Felügyelőbizottsága tagjainak megválasztása és az Alapító képviselője nevének átvezetése |

**ELŐTERJESZTÉS**

a Képviselő-testület 2019. november 5-ei alakuló ülésére

**Tisztelt Képviselő-testület!**

A Gazdasági Társaságok tekintetében, a Polgári Törvénykönyvről szóló 2013. évi V. törvény (a továbbiakban: Ptk.) 3:26. § (1) bekezdése alapján a tagok vagy az alapítók, a létesítő okiratban három tagból álló felügyelőbizottság létrehozását rendelhetik el azzal a feladattal, hogy az ügyvezetést a jogi személy érdekeinek megóvása céljából ellenőrizze.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése szerint a felügyelőbizottság létrehozása a köztulajdonban álló gazdasági társaságoknál kötelező.

A Ptk. 3:121. § (1)-(2) bekezdése alapján a felügyelőbizottság 3 tagból áll, megbízatásuk öt évre szól.

A felügyelő-bizottsági tagokat Cegléd Város Önkormányzatának Képviselő-testülete választja meg. Javaslom, hogy a „Kossuth Művelődési Központ” Nonprofit Kft. felügyelő-bizottsági tagjait egységes időbeli hatállyal válassza meg a képviselő-testület. Javaslom, a jelenlegi felügyelő-bizottsági tagok (Bobál István, Tánczos Tibor, Andó Gábor) 2019. november 5. nappal történő visszahívását, és ezt követően a jelenleg hatályos jogszabályok alapján, az új felügyelő-bizottsági tagok 5 évre szóló megválasztását.

Kérem a Tisztelt Képviselő-testületet, mint a Társaság legfőbb szervét, hogy döntsön a felügyelő-bizottsági tagok megválasztásáról. *Konkrét személyi javaslattal a napirend tárgyalása során kívánok élni.*

A fenti előterjesztéssel együtt kérem a Testületet, hogy döntsön az alapító képviselője nevének, a Társaság Alapító Okiratában történő módosításáról is.

A döntéshozatal az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 37. § (1) bekezdése alapján, **nyilvános ülés** keretében, Magyarország helyi önkormányzatairól szóló 2011. évi CLXXXIX. törvény (Mötv.) 47. § (1) bekezdése alapján, figyelemmel a Ptk. 3:102 § (1) bekezdésben foglalt rendelkezésekre **háromnegyedes szótöbbséget igényel**.

Cegléd, 2019. október 29.

Dr. Csáky András

polgármester

**I. Határozati javaslat**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Kft. legfőbb szerve

1.) a „Kossuth Művelődési Központ” Nonprofit Kft felügyelő-bizottságába delegált tagokat – Bobál Istvánt, Tánczos Tibort, Andó Gábort – 2019. november 5-ei hatállyal visszahívja.

2.) a „Kossuth Művelődési Központ” Nonprofit Kft (13-09-184838, székhely: 2700 Cegléd, Kossuth tér 5/a.) felügyelőbizottsága tagjának 2019. november 6. napjától 2024. október 31. napjáig szóló időtartamra megválasztja

2.1.) *(név) ………..……….. (anyja neve): ………………,(lakóhelye:)………………..*alatti lakost

2.2.) *(név) ………..……….. (anyja neve): ………………,(lakóhelye:)………………..*alatti lakost

2.3.) *(név) ………..……….. (anyja neve): ………………,(lakóhelye:)………………..*alatti lakost

3.) A Társaság Felügyelő-bizottságának tagjai 2019. november 6. napjával kezdődő hatállyal 2024. október 31. napjáig terjedő időre:

*3.1. (név) ………..……….. (anyja neve): ………………,(lakóhelye:)………………..*alatti lakos

*3.2. (név) ………..……….. (anyja neve): ………………,(lakóhelye:)………………..*alatti lakos

*3.3. (név) ………..……….. (anyja neve): ………………,(lakóhelye:)………………..*alatti lakos

4.) a felügyelőbizottság elnökének nettó ……….. Ft/ hó, tagjainak nettó ………. Ft/hó díjat állapít meg.

5.) felhatalmazza dr. Csáky András polgármestert a fentiek alapján a módosított alapító okirat aláírására

6.) utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

A határozatot kapja:

1.) Markóné dr. Somodi Enikő helyben – és általa:

2.) „Kossuth Művelődési Központ” Nonprofit Kft. – Détári-Lukács Ágnes ügyvezető

**II. Határozati javaslat**

**Cegléd Város Önkormányzatának Képviselő-testülete,** mint a „Kossuth Művelődési Központ” Nonprofit Kft legfőbb szerve

1.) módosítja a Kft. Alapító Okiratát az alapító képviselőjének személyi adatai vonatkozásában, tekintettel a polgármester személyében történt változásra.

2.) felhatalmazza dr. Csáky András polgármestert a fentiek alapján a módosított Alapító Okirat aláírására

3.) utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: dr. Csáky András polgármester

A határozatot kapja:

1. Markóné dr. Somodi Enikő helyben – és általa:

2.) „Kossuth Művelődési Központ” Nonprofit Kft – Détári-Lukács Ágnes ügyvezető

Az előterjesztést láttam:

Dr. Diósgyőri Gitta

címzetes főjegyző