Ceglédi Közös Önkormányzati Hivatal Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2019. **Tárgy:** Polgármester illetményének megállapítása

**Előterjesztő, egyben**

**szakmai előterjesztő**:dr. Diósgyőri Gitta címzetes főjegyző

**ELŐTERJESZTÉS**

a Képviselő-testület 2019. november 5-ei alakuló ülésére

**Tisztelt Képviselő-testület!**

A főállású polgármester a megválasztásával különleges közszolgálati jogviszonyba kerül, és foglalkoztatási jogviszonyára a közszolgálati tisztviselőkről szóló 2011. évi CXCIX. törvény VII/A. fejezete vonatkozik. A polgármester tekintetében a Képviselő-testület gyakorolja a munkáltatói jogokat, melynek része az illetmény megállapítása.

A főállású polgármester illetményét - a Magyarország helyi önkormányzatairól szóló 2011. évi CLXXXIX. törvény (Mötv.) 71. § (4) bekezdés *e)* pontja szerint – jogszabály alapján kell megállapítani, attól eltérni nem lehet. A főállású polgármester illetményét és egyéb juttatásait nem mérlegelési jogkörben állapítja meg a Képviselő-testület. A polgármester illetménye közérdekből nyilvános adat.

A törvény nem az illetmény konkrét összegét állapítja meg, hanem a kiszámítás módját vezeti le, melyet az alábbiak szerint – szakmai alapon – terjesztek elő:

Az Mötv. fentebb hivatkozott rendelkezése értelmében **a harmincezer fős lakosságszám feletti település főállású polgármesterének illetménye a megyei jogú város polgármesteri illetményének 80 %-a.**

**A megyei jogú város polgármesterének illetménye megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 51. §-ában meghatározott** alapilletményéből, illetmény­kiegészítéséből, vezetői illetménypótlékából álló **illetmény**ének összegével:

A köztisztviselői illetményalap 2019. évben 38.650,- Ft.

*Az államtitkár havi*

*alapilletménye: 12 x 38.650 = 463.800.- Ft*

*+ illetménykiegészítése: 0,5 x 463.800 = 231.900.- Ft*

*+ vezetői illetménypótléka: 0,65 x 463.800 = 301.470.- Ft*

A megyei jogú város polgármesterének havi bruttó illetménye: 997.170.- Ft

**Cegléd Város Önkormányzata polgármesterének havi bruttó illetménye 797.700.- Ft**

Tájékoztatom a Képviselő-testület tagjait, hogy az Mötv. 71. § (6) bekezdése értelmében a polgármester havonta az illetményének 15 %-ában meghatározott összegű (119.700.-Ft) költségtérítésre jogosult.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. §-ban és a Kt. SzMSz 44. §-ában foglalt rendelkezésekre – **egyszerű** **szavazati arány**t igényel.

Polgármester úr személyesen érintett az ügyben, ezért az Mötv. 49. § (1) bekezdése alapján ezt be kell, hogy jelentse. A szavazás módja nem névszerinti, ugyanakkor a tartózkodás is szavazás, ezért személyes érintettség esetén az a megfelelő megoldás, ha az érintett nem vesz részt a szavazásban.

Cegléd, 2019. október 31.

Dr. Diósgyőri Gitta

címzetes főjegyző

**Határozati javaslat**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 71. § (4) bekezdés *e)* pontja, valamint (6) bekezdése alapján

**1.)** Dr. Csáky András polgármester

**1.1.** havi illetményét797.700,- Ft, azaz hétszázkilencvenhétezer-hétszáz forintban, továbbá

**1.2.** havi költségtérítését 119.700.- Ft, azaz száztizenkilencezer-hétszáz forintban

állapítja meg.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Dr. Diósgyőri Gitta címzetes főjegyző

A határozatot kapják:

1.) Dr. Csáky András polgármester

2.) KÖH Pénzügyi Iroda Cegléd, Kossuth tér 1.

3.) KÖH Szervezési Iroda személyügyi ügyintéző

3.) Jegyzőkönyv