

Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/……../2019. Tárgy: Döntés a Kt. SzMSz felülvizsgálatáról

Előterjesztő: dr. Csáky András polgármester

Szakmai előterjesztő: dr. Diósgyőri Gitta címzetes főjegyző

**ELŐTERJESZTÉS**

Cegléd Város Önkormányzata Képviselő-testületének

2019. november 5-ei alakuló ülésére

**Tisztelt Képviselő-testület!**

Javaslatot teszek a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet felülvizsgálatára

1. a bizottsági struktúra (*létszám és elnevezés*) módosítása,
2. a képviselő-testület szerveinek feladat- és hatáskörei módosítására;
3. a Magyarország helyi önkormányzatairól szóló 2011. évi CLXXXIX. törvény 34. §-ában meghatározott tanácsnok választás lehetőségének biztosítása, és
4. szükség szerint egyéb indokolt módosítások érdekében.

A módosításokat tartalmazó önkormányzati rendelet hatálybalépését követő ülésen tudjuk a változásokat személyi kérdésekben is lekövetni.

A KT. SzMSz módosításáról szóló önkormányzati rendelet – a munkatervben november 21-ére ütemezett rendes ülésen történő elfogadása esetén – a KT. SzMSz 47. § (1) bekezdésében rögzített kihirdetési szabályok betartásával, november 29-én léphet hatályba.

A Képviselő-testület munkatervben ütemezett azt követő – egyben az év utolsó - rendes ülése december 19. napján lesz.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. §-ban és a Kt. SzMSz 44. §-ában foglalt rendelkezésekre – **egyszerű** **szavazati arány**t igényel.

Cegléd, 2019. október 31.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

**1.)** Felülvizsgálja következő ülésén a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendeletet az alábbi vonatkozásban:

1.1. a Képviselő-testület bizottságainak elnevezése, feladat- és hatásköre;

1.2. a Képviselő-testület szerveinek feladat- és hatáskörei;

1.3. a Magyarország helyi önkormányzatairól szóló 2011. évi CLXXXIX. törvény 34. §-ában meghatározott tanácsnoki feladatkör és létszám, valamint

1.4. egyéb indokolt módosítások.

**2.)** Utasítja a Ceglédi Közös Önkormányzati Hivatalt a szükséges intézkedések megtételére

**Határidő**: 2019. november 21. **Felelős**: dr. Diósgyőri Gitta címzetes főjegyző

Az előterjesztést láttam:

Dr. Diósgyőri Gitta

címzetes főjegyző