Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2019. **Tárgy:** Képviselet delegálása a CTKT Tanácsába

**Előterjesztő**: dr. Csáky András polgármester

**Szakmai előterjesztő:** dr. Diósgyőri Gitta címzetes főjegyző

**ELŐTERJESZTÉS**

a Képviselő-testület 2019. november 5-ei alakuló ülésére

**Tisztelt Képviselő-testület!**

A Ceglédi Többcélú Kistérségi Társulás társulási megállapodásának felülvizsgálatára - törvényi változások okán – 2013-ban került sor. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 94. § (1) bekezdése értelmében a Társulás döntéshozó szerve továbbra is a társulási tanács, (állandó) tagjai azonban nem automatikusan a társult önkormányzatok polgármesterei, hanem a képviselő-testületek által delegált képviselők.

A Társulási Tanács tagjai maguk közül választják meg a tanács elnökét, és alelnökét. Takáts László volt polgármester megbízatása a választás napjával, 2019. október 13-án lejárt.

Az Mötv. 41. § (1) bekezdése, illetve 65. §-a értelmében a képviselő-testületet a polgármester képviseli. Ugyanakkor a 32. § (2) bekezdés *e)* pontja lehetővé teszi, hogy megbízás esetén önkormányzati képviselő képviselje a képviselő-testületet.

Javasolom, hogy akadályoztatás esetére is gondoskodjunk képviseletről a CTKT Társulási Tanácsénak aktuális ülésére.

Személyi javaslattal az alakuló ülés ezen napirendjének megtárgyalásakor fogok élni.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. § 2. pontjában foglalt rendelkezésre – **minősített** **szavazati arány**t igényel.

Cegléd, 2019. október 31.

Dr. Csáky András

polgármester

**Határozati javaslat:**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján eljárva

**1.)** ……………………………….…. *polgármestert / képviselő asszonyt/urat* delegálja a Ceglédi Többcélú Kistérségi Társulás Társulási Tanácsába.

**2.)** Az 1. pontban delegált személy akadályoztatása esetére ………………………………………. *képviselő asszonyt/urat* delegálja a Ceglédi Többcélú Kistérségi Társulás Társulási Tanácsába.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: dr. Csáky András polgármester

A határozatot kapják:

1.) megválasztott személyek

2.) Ceglédi KÖH Beruházási és Közbiztonsági Iroda CTKT ügyintézője

3.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző