**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400., Fax.: 06/53-511-406



**Szám:** C/………………./2019. **Tárgy:** CEKK csarnok, munkaterület átadás-átvétele

**Előterjesztő:** Dr. Csáky András polgármester

**Szakmai előterjesztő:** Dr. Nagy Lajos aljegyző

**Ügyintéző:** Dr. Gujka Attila

**ELŐTERJESZTÉS**

**Cegléd Város Önkormányzata Képviselő-testületének 2019. november 5-ei alakuló ülésére**

**Tisztelt Képviselő-testület!**

# Cegléd Város Önkormányzatának Képviselő-testülete 200/2016. (VIII.11.) Ök. határozat és 230/2016. (IX.22.) Ök. határozatával tulajdonosi hozzájárulást adott a Gerje Sport Kereskedelmi és Szolgáltató Korlátolt Felelősségű Társaság (2700 Cegléd, Madár utca 11.) részére (a továbbiakban Gerje Sport Kft.), hogy a hatályos jogszabályok és hatósági előírások betartása mellett, az önkormányzat kizárólagos tulajdonában álló Cegléd, belterület 2008/2 hrsz-ú Ingatlan Várkonyi Általános Iskola Rákóczi úti épülete és a Dózsa György kollégium közötti részén sportcsarnokot építsen azzal a feltétellel, hogy a Gerje Sport Kft. beszerzi az Ingatlant 2017.01.01-től vagyonkezelő illetékes Tankerületi Központ hozzájárulását is. Időközben a Gerje Sport Kft. jogerős építési engedélyt szerzett, és a sportcsarnok építésére kivitelezési szerződést is kötött.

# **Az építőipari kivitelezési tevékenységről szóló 191/2009. (IX. 15.) Korm. rendelet** **3.§ (2a)** bekezdése értelmében „Az általános építmények körében, ha az építtető nem az építési tevékenységgel érintett telek, építmény vagy építményrész tulajdonosa, a kivitelezési szerződés mellékletét képezi az a teljes bizonyító erejű magánokiratba foglalt nyilatkozat, amelyben a telek, építmény, építményrész tulajdonosa az építési munkaterület átadás-átvételét tudomásul veszi.”

Tudomásunkra jutott, hogy a munkaterület átadás-átvétele megtörtént, a munkálatok megkezdődtek, a Gerje Sport Kft., mint építtető azonban Önkormányzatunkat, mint a telek tulajdonosát az érintett nyilatkozat kiadása érdekében nem kereste meg.

Kérem, a Tisztelt Képviselő-testületet, hogy a nyilatkozat kiadása tárgyában döntésüket meghozni szíveskedjen.

Az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. § rendelkezései alapján – figyelemmel a 42. § 16. pontjában foglalt rendelkezésre – **minősített szavazati arányt** igényel.

Cegléd, 2019. november 4.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. mint az ingatlan-nyilvántartás szerint, Cegléd, belterület 2008/2 helyrajzi számú ingatlan (a továbbiakban: Ingatlan) kizárólagos tulajdonosa felhatalmazza a polgármestert, hogy az Ingatlanon épülő Sportcsarnok kapcsán, az építtető Gerje Sport Kereskedelmi és Szolgáltató Korlátolt Felelősségű Társaság (2700 Cegléd, Madár utca 11.) számára **az építőipari kivitelezési tevékenységről szóló 191/2009. (IX. 15.) Korm. rendelet** **3.§ (2a)** bekezdésében foglalt nyilatkozatot aláírja.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Dr. Csáky András polgármester

A határozatról értesülnek

1. Szakmai előterjesztő és általa:
2. Ceglédi Közös Önkormányzati Hivatal – Pénzügyi Iroda
3. Gerje Sport Kft. (2700 Cegléd, Madár utca 11.)

Az előterjesztést láttam:

Dr. Diósgyőri Gitta

címzetes főjegyző