Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2019. **Tárgy:** Képviselők és bizottsági tagok tisztelet

**Előterjesztő**: dr. Csáky András polgármester díjának megállapítása

**Szakmai előterjesztő:** dr. Diósgyőri Gitta címzetes főjegyző

**ELŐTERJESZTÉS**

a Képviselő-testület 2019. november 5-ei alakuló ülésére

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (Mötv.) 143. § (4) bekezdés *f)* pontjában felhatalmazza a törvény a Képviselő-testületet, hogy önkormányzati rendeletben tiszteletdíjat állapítson meg az önkormányzati képviselőnek, bizottsági elnöknek, tagnak.

**Az önkormányzati képviselőnek, a bizottsági elnöknek és tagnak járó tiszteletdíjról és természetbeni juttatásról szóló 5/2015. (III. 1.) önkormányzati rendelete értelmében:**

*„1. § (1) Az önkormányzati képviselő (a továbbiakban: képviselő), a bizottság elnöke és tagja megválasztása napjától megbízatásának megszűnéséig tiszteletdíjban részesül az alábbiak szerint:*

*a) a képviselő havi tiszteletdíja 110.540.- Ft, azaz száztízezer-ötszáznegyven forint,*

*b) a bizottsági elnök havi tiszteletdíja – más bizottsági tagság esetén is – 99.485.- Ft, azaz kilencvenkilencezer-négyszáznyolcvanöt forint,*

*c) a bizottsági tag havi tiszteletdíja – több bizottsági tagság esetén is – havi 49.740.- Ft, azaz negyvenkilencezer-hétszáznegyven forint.*

*(2) A képviselő, a bizottság elnöke és tagja megbízatásának időtartamára természetbeni juttatásban nem részesül.”*

A hatályos önkormányzati rendeletben megállapított tiszteletdíjak és költségtérítések mértékén a mindenkori költségvetésről szóló önkormányzati rendelet elfogadásával egyidejűleg van lehetőség emeléssel változtatni, és a juttatás jogcímét bővíteni (*KT. SzMSz 14. § (2) bekezdése*) miután a fedezetet a költségvetés biztosítja.

Tájékoztatom a Képviselő-testület és a bizottságai tagjait, hogy az Mötv. 35. § (4) bekezdése értelmében az önkormányzati képviselő tiszteletdíja és egyéb juttatása közérdekből nyilvános adat.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. §-ban és a Kt. SzMSz 44. §-ában foglalt rendelkezésekre – **egyszerű** **szavazati arány**t igényel.

Cegléd, 2019. október 31.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 35. § (1) bekezdése alapján

**1.)** az önkormányzati képviselők és a Képviselő-testület bizottsági tagjai részére tiszteletdíjat állapít meg, az önkormányzati képviselőnek, a bizottsági elnöknek és tagnak járó tiszteletdíjról és természetbeni juttatásról szóló 5/2015. (III. 1.) önkormányzati rendelete szerint.

**2.)** Az 1. pontban hivatkozott önkormányzati rendeletet - a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet 14. § (2) bekezdése értelmében - az Önkormányzat 2020. évi költségvetéséről szóló önkormányzati rendelet előterjesztésével egyidejűleg felülvizsgálja.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Dr. Diósgyőri Gitta címzetes főjegyző

A határozatot kapják:

1.) Ceglédi KÖH Pénzügyi Iroda

3.) Ceglédi KÖH Szervezési Iroda

3.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző